



RAPORT DE SPECIALITATE
pentru aprobarea Proiectului de hotărâre privind stabilirea impozitelor și taxelor locale pentru anul 2023

Subsemnata, Lavinia NEGOIȚĂ, inspector în Compartimentul financiar-contabil al Aparatului de specialitate al Primarului Comunei Șoldanu,
Văzând: 
· Proiectul de hotărâre nr. 77 din 04.11.2022 privind stabilirea impozitelor și taxelor locale pentru anul fiscal 2023, la Comuna Șoldanu, Județul Călărași, inițiat de Viceprimarul Comunei Șoldanu cu atribuții de primar, Valeriu MUSTĂȚEA;
· Referatul de aprobare înregistrat cu nr. 6881 din 11.11.2021, privind proiectul de hotărâre înregistrat în registrul pentru evidența proiectelor de hotărâre ale autorității deliberative cu nr. 77 din 01.11.2022;
· Anunțul privind elaborarea unui proiect de hotărâre cu caracter normativ, înregistrat la Primăria Comunei Șoldanu cu nr. 6880 din 04.11.2022.
[bookmark: _Hlk59604448]Luând act de:
· Hotărârea Consiliului Local al comunei Soldanu nr. 32 din 23.12.2002 privind delimitarea zonelor în intravilanul și extravilanul Comunei Șoldanu, pentru stabilirea impozitului și taxei pe teren;
· Hotărârea Consiliului local al Comunei Șoldanu nr. 54 din 16.12.2021 privind stabilirea impozitelor și taxelor locale pentru anul fiscal 2022, la Comuna Șoldanu, Județul Călărași;
· Hotărârea ADI Ecomanagement Salubris nr. 18/19.12.2022 privind aprobarea modificării tarifului în condițiile scoaterii din fundamentare a contribuției pentru economia circulară, a cheltuielilor cu depozitarea deșeurilor reziduale menajere și similare, precum și diminuarea cheltuielilor cu taxe, licențe, acreditări;
· Planul Urbanistic General al Comunei Șoldanu, aprobat prin Hotărârea Consiliului Local al Comunei Soldanu nr. 30/2021;
· Necesitatea asigurării veniturilor proprii ale bugetului local pentru anul 2023 în scopul finanțării cheltuielilor publice locale, precum condițiile locale specifice zonei.
Luând în considerare:
· Indicele de inflație publicat de Institutul Național de Statistică pentru anul 2021, de 5,1%;
· Rata de schimb a monedei euro în vigoare în prima zi lucrătoare a lunii octombrie a fiecărui an, publicată în Jurnalul Uniunii Europene, respectiv 1 euro = 4,9490 RON (creștere cu 1,0004 % față de anul 2021);
· Studiul de piață pentru anul 2022 privind valorile minime imobiliare pentru județele Călărași, Giurgiu, Teleorman și Ialomița, publicat pe site-ul https://www.uniuneanotarilor.ro.
· Condițiile locale specifice zonei.
Analizând temeiul legal al inițiativei:
· prevederile art. 16 alin. (2) din Legea nr. 273/2006 privind finanțele publice locale, modificată şi completată;
· prevederile art. 455-492 din Codul fiscal aprobat prin Legea nr. 227/2015, modificat și completat, coroborat cu prevederile din Codul de procedură fiscală aprobat prin Legea nr. 207/2015;
· dispozițiile art.  din Legea nr. 52/2003 republicată privind transparența decizională în administrația publică.
Analizând temeiul de drept al propunerii de adoptare a hotărârii: 
· dispozițiile art. 87 alin. (3), art. 129 alin. (2) lit. b), alin. (4) lit. c) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Constatând că nu au fost formulate opinii, sugestii sau propuneri cu caracter de recomandare de către persoane interesate referitor la forma sau conținutul proiectului de hotărâre.
Față de elementele prezentate, în conformitate cu prevederile art. 136 alin. (1) coroborate art. 139 alin. (1) și alin. (2) lit. a) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, consider legală și oportună adoptarea unei hotărâri de stabilire a impozitelor și taxelor locale pentru anul fiscal 2023 în forma propusă de inițiator.
Inspector, Lavinia NEGOIȚĂ			 
